《至节日建州会詹士元》
宋代·朱松

嗟予身百忧，佳节过倥偬。客愁随线增，归思与灰动。

当年从子日，未觉百虑重。高堂绕床呼，一掷有馀勇。

那知客天涯，相对寒骨耸。岁月曾几何，鬓丝今种种。

忍饥山药煮，附煖地炉拥。深藏断还往，衰病脱拜拱。

兴言望乡关，云物方郁滃。空馀相属意，杯酒久不捧。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。